आयोजक टीआईए र बीएनए सफल
आयोजक ठुङरम इन्टरनेसनल एकेडेमी ‘बी’ मंगलबार १५ औं टीआईए कप अन्तरविद्यालय बास्केटबल प्रतियोगिताको सिनियर गर्ल्समा विजयी भएको छ ।
काठमाडौँ — आयोजक ठुङरम इन्टरनेसनल एकेडेमी ‘बी’ मंगलबार १५ औं टीआईए कप अन्तरविद्यालय बास्केटबल प्रतियोगिताको सिनियर गर्ल्समा विजयी भएको छ ।घरेलु कोर्टमा टीआईए ले हिमालयन बोर्डिङ स्कुललाई १४–११ स्कोरले पराजित गर्दा पेमा डोल्मा शेर्पाले ४ स्कोर जोडिन् ।गर्ल्समै बसुन्धरा नेसनल एकेडेमी (बीएनए) ले टीआईए ‘ए’ लाई १४–७, निम्सले स्किब्सलाई १६–६ र एनसीसीएसले मन्जरीलाई ३३–२ स्कोरले हराए । बीएनएकी स्मृति खत्रीले १४, निम्सकी टीना लिम्बूले ६ र एनसीसीएसकी ग्रिभा महर्जनले १३ स्कोर गरेका थिए ।सिनियर ब्वाइजमा टीआईए ‘बी’ ले फ्युजन एकेडेमीलाई २४–१६ र विल्सन एकेडेमीले बीएमसीएलाई ४४–२५ ले हराए । टीआईएका सार्थक धितालले ९ र विल्सनका रेहान डंगोलले १८ स्कोर गरे ।